Jarðskjálftahrina hefur staðið yfir í Öxarfirði síðan síðastliðinn laugardag en flestir skjálftarnir hafa átt sér stað um sex kílómetra suðvestur af Kópaskeri . Lögreglan á Norðurlandi eystra vekur athygli á skjálftahrinunni og bendir á að yfir 250 skjálftar hafi mælst frá því á laugardag . Stærstu skjálftarnir hafa verið á milli 2,5 og 2,7 að stærð . Stærsti skjálftinn sem mælst hefur mældist í kvöld , um 3,1 að stærð 5,6 kílómetra suðsuðvestur af Kópaskeri . Skjálftarnir hafa fundist vel á Kópaskeri og segir lögregla að viðbúið sé að fólk á svæðinu verði vart við skjálftahrinuna . Þegar fólk verður vart við jarðskjálfta er gagnlegt fyrir Veðurstofuna að vita af því . Hægt er að senda inn tilkynningu inn á vedur.is en þar er tilkynningahnappur . Hnapurinn er undir þeim flipa sem geymir upplýsingar um jarðskjálfta .